jkorsvik/nowiki_second_scrape_merged huggingface dataset:
Genterapi

Genterapi er når gener overføres til celler for å lage genprodukter som proteiner og RNA for å erstatte muterte eller fraværende genprodukter, eller sette inn genprodukter som aldri har vært der tidligere, men som har terapeutisk verdi. Et gen eller biter av DNA som kan transkriberes, tilføres til skadede celler for å reparere disse.
I praksis har bruk av genterapi vært vanskelig. Selv om man ofte vet hvilke gener som er involvert i en sykdom, er det ikke enkelt å behandle sykdommen ved hjelp av genterapi.
Genene skal først tas opp av de riktige cellene – og helst bare i disse. Deretter skal de integreres i arvematerialet (som oftest i kromosome inne i cellekjærnen, men også intergrasjon i kromosomet til  mitokondrie er en mulighet) hvor de skal aktiveres. Hvert av disse trinnene har vært en utfordring for de som utvikler teknikker for genterapi. For vellykket genterapi må hvert av trinnene fungere optimalt samtidig.


== Se også ==
Gendoping
Selvmordsgenterapi


== Eksterne lenker ==
Hva er genterapi - artikkel fra forskning.no 2.10.02
Demokratischer Aufbruch

Demokratischer Aufbruch – sozial + ökologisch (DA; «demokratisk oppbrudd – sosial + økologisk») var en opposisjonell gruppering og senere parti i DDR. Angela Merkel var partiets pressetalskvinne.


== Historie ==
Grupperingens forløper var en initiativgruppe bestående hovedsakelig av kirkelige representanter, deriblant de kjente prestene Rainer Eppelmann og Friedrich Schorlemmer, som ble grunnlagt i juli 1989 i Øst-Berlin. I oktober ble Demokratischer Aufbruch konstituert, og den offisielle grunnleggelsen av partiet fant sted 16./17. desember samme år i Leipzig. Advokaten Wolfgang Schnur ble valgt til partiets formann. Det viste seg senere at Schnur hadde vært Stasiagent siden 1965.I en tidlig fase stod DA for en demokratisk sosialisme og reformer av DDR-systemet. Det første partiprogrammet fra desember 1989 innebar imidlertid en markant høyredreining; partiets politikk rettet seg deretter mot DDRs forfatning. Venstreorienterte medlemmer som Schorlemmer forlot da partiet.I februar 1990 inngikk DA i valgforbundet Allianz für Deutschland, sammen med Deutsche Soziale Union og CDU i DDR. Valgforbundets fremste mål var en rask tysk gjenforening. DA oppnådde 0,9 % og fire seter i Folkekammeret, men alliansen vant valget på grunn av CDUs gode valgresultat. Wolfgang Schnur ble imidlertid avslørt som mangeårig Stasi-informant, og måtte trekke seg i forkant av valget. Han ble etterfulgt som formann av Rainer Eppelmann. I regjeringen de Maizière, ledet av Lothar de Maizière, ble Eppelmann nedrustnings- og forsvarsminister. I august 1990 fusjonerte DA med CDU i DDR, som igjen fusjonerte med det vesttyske CDU etter gjenforeningen.Det mest kjente tidligere medlem av Demokratischer Aufbruch er Tysklands forbundskansler, Angela Merkel, som også var partiets pressetalskvinne, utnevnt av Wolfgang Schnur.


== Referanser ==
Allianz für Deutschland

Allianz für Deutschland («alliansen for Tyskland») var et borgerlig valgforbund ved det første og siste frie valget til Folkekammeret i DDR den 18. mars 1990. Alliansen ble dannet 5. februar samme år og bestod av CDU i DDR, Deutsche Soziale Union og Demokratischer Aufbruch.
CDU i Vest-Tyskland under Helmut Kohls ledelse spilte en vesentlig rolle i opprettelsen av dette valgforbundet i DDR. Det gikk inn for en rask tysk gjenforening og gjenopprettelse av de gamle delstatene.
Ved valget oppnådde alliansen 48,15 % av stemmene (CDU 40,9%, DSU 6,3%, DA 0,9 %) og 192 av 400 mandater. Ettersom DDR ikke hadde noen sperregrense fikk alliansen likevel ikke et absolutt flertall, og valgte derfor inngå et samarbeid med de liberale (BFD) og SPD. Alliansens toppkandidat, Lothar de Maizière, ble DDRs første og eneste demokratisk utpekte statsminister. Med den tyske gjenforening den 3. oktober 1990 oppløste alliansen seg.


== Eksterne lenker ==
Chronik der Wende: Allianz für Deutschland
Back in Black

Back in Black er det syvende studioalbumet av det australske hardrock-bandet AC/DC. Platen ble utgitt 25. juli 1980. Det er også AC/DCs sjette internasjonale studioalbum.


== Bakgrunn ==
Back in Black var det første av AC/DCs album som ble innspilt uten bandets tidligere frontfigur og vokalist Bon Scott, som uventet gikk bort 19. februar 1980. Brødrene Young vurderte å oppløse bandet etter dødsfallet, men etter samtaler med Bon Scotts mor, Isa Scott, bestemte de seg for å fortsette. Kun uker senere ansatte de Brian Johnson som deres nye vokalist og tekstforfatter. Angus og Malcolm Young hadde allerede påbegynt arbeidet med bandets nye album før Scott døde, og vokalisten hadde skrevet flere tekster til nye potensielle låter. Likevel bestemte Young-brødrene seg for å starte på nytt da Johnson ble med. Robert John «Mutt» Lange, som produserte AC/DCs forrige plate, Highway to Hell, ble igjen bragt inn som produsent.
Albumet er en hyllest til Scott med tekster som omhandler temaer som mortalitet og hedonisme. Det inneholder noen av AC/DCs største hitlåter, inkludert tittelsporet «Back in Black», «Hell Bells», «You Shook Me All Night Long» med flere. Albumet skulle vise seg å bli AC/DCs mest populære album og ligger i dag på andreplass i rekken over bestselgende album noen gang  og det mest solgte bandalbum noen gang med over 42 millioner eksemplarer solgt globalt. Kun Michael Jacksons Thriller har solgt flere eksemplarer. Albumet står også oppnevnt i Guinness rekordbok som det mestselgende australske album noensinne.
Albumet ble remastret og gitt ut på ny i slutten av 1994, så igjen i samleboksen Bonfire i 1997 og som en del av AC/DCs remasterserie i 2003. I tillegg ble en dobbelt-CD utgitt i 2005 hvor albumet var i et forbedret LPCM stereoformat og med videodokumentaren The Story of Back in Black.


== Sporliste ==
Alle låter skrevet av Angus Young, Malcolm Young, og Brian Johnson. Før Bon Scott døde hadde han begynt på noen sanger til Back in Black, men det er uklart hvilke sanger han skrev.


== Personell ==
Brian Johnson – vokal
Angus Young – gitar
Malcolm Young – rytmegitar, bakgrunnsvokalist
Cliff Williams – bass, bakgrunnsvokalist
Phil Rudd – trommer


== Referanser ==


== Eksterne lenker ==
(en) Back in Black på Discogs 
(en) Back in Black på MusicBrainz 
(en) Back in Black på Spotify 
(en) Back in Black på AllMusic
Markus Merk

Markus Merk (født 15. mars 1962 i Kaiserslautern, Tyskland) er en tysk toppfotballdommer. Han har dømt 288 kamper i Tysk Bundesliga siden han fikk sin første kamp i 1988/1989 sesongen. Til sammen har han dømt 32 kamper i UEFA Champions League siden 2001/2002 og to EM-sluttspill, i 2000 og 2004. Merk har dessuten dømt i VM i 2002 og på hjemmebane i 2006.
Høydepunktene i karrieren er Champions League-finalen mellom AC Milan og Juventus i 2003 og EM-finalen i 2004 mellom Portugal og Hellas i Portugal.
I august 2006 tok Merk en pause fra fotballen fordi han var skuffet over å ikke dømme i VMs cupspill. Han kom tilbake ganske raskt og dømmer fortsatt. 
Merk dømte den første landskampen for England på nye Wembley Stadium 1. juni 2007 mellom England og Brasil.
Hans siste internasjonale kamp var EM-kvalifiseringskampene mellom Norge og Tyrkia i november 2007.


== Kamper i VM som hoveddommer ==
2002:

 Japan – Russland  (gruppespill)
 Danmark – England  (åttendedelsfinale)2006:

 Serbia og Montenegro – Nederland   (gruppespill)
 Brasil – Australia   (gruppespill)
 Ghana – USA   (gruppespill)


== Kamper i EM som hoveddommer ==
2000

 Belgia – Sverige  (gruppespill)
 Slovenia – Spania  (gruppespill)
 Italia – Nederland  (semifinale)2004

 Frankrike – England  (gruppespill)
 Danmark – Sverige  (gruppespill)
 Portugal – Hellas  (finale)


== Referanser ==


== Eksterne lenker ==
(en) Markus Merk – kategori av bilder, video eller lyd på Commons 
(en) Markus Merk på Internet Movie Database 
(de) Markus Merk – Munzinger Sportsarchiv 
(en) Markus Merk – Olympedia 
(en) Markus Merk – Transfermarkt (dommer) 
(en) Markus Merk – WorldFootball.net (dommer) 
(en) Markus Merk – Soccerway 
(en) Markus Merk – EU-Football.info (dommer) 
(en) Markus Merk – PlaymakerStats.com (dommer)
Ľuboš Micheľ

Ľuboš Micheľ (født 16. mai 1968 i Stropkov, Slovakia) er en tidligere slovakisk toppfotballdommer. Han har dømt kamper siden 2001/2002 i Mesterligaen, og kamper i UEFA-cupen. Han har også dømt i to VM og to EM.
Michel dømte finalen i Mesterligaen mellom Manchester United og Chelsea i Moskva den 21. mai 2008.
I juni 2008 var Michel én av 12 dommere som dømte i EURO 2008.


== Kamper i VM som hoveddommer ==
2002:

 Paraguay - Sør-Afrika  (gruppespill)2006:

  Sverige - Paraguay   (gruppespill)
  Portugal - Mexico   (gruppespill)
  Brasil - Ghana   (åttendedelsfinale)
  Tyskland - Argentina   (kvartfinale)


== Kamper i EM som hoveddommer ==
2004:

 Hellas – Spania  (gruppespill)
 Sveits – Frankrike  (gruppespill)
 Sverige – Nederland  (kvartfinale)2008:

 Sveits – Tyrkia  (gruppepspill)
 Frankrike – Italia  (gruppespill)
 Nederland – Russland  (kvartfinale)


== Referanser ==
Éric Poulat

Éric Poulat (født 8. desember 1963 i Chaponost i Frankrike) er en fransk fotballdommer som dømte VM sommeren 2006 i Tyskland. I UEFA Champions League har han dømt 14 kamper siden 2001/2002. Det har blitt 64 kamper i den franske serien siden 2003/2004 og noen landskamper.


== Kamper i VM som hoveddommer ==
  Portugal - Iran   (gruppespill)
  Japan - Brasil   (gruppespill)


== Referanser ==


== Eksterne lenker ==
(en) Éric Poulat på Internet Movie Database 
(en) Éric Poulat – Olympics.com 
(en) Éric Poulat – Olympic.org 
(en) Éric Poulat – Transfermarkt (dommer) 
(en) Éric Poulat – WorldFootball.net (dommer) 
(en) Éric Poulat – Soccerbase.com (dommer) 
(en) Éric Poulat – Soccerway 
(en) Éric Poulat – EU-Football.info (dommer) 
(en) Éric Poulat – PlaymakerStats.com (dommer)
Fylkesvei 606

Fylkesvei 606 (Fv606) går mellom Daløy i Solund og Rutledal i Gulen i Vestland. Veien (unntatt fergestrekningen) er 32,4 km lang.
Før 1. januar 2010 var veien riksvei, etter at regionsreformen trådte i kraft har den status som fylkesvei.


== Kommuner og knutepunkter ==

 Solund

Daløyvegen 

Krakhellevegen 

 Gulen


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv606
(no) Statens vegvesen – trafikkmeldingerFergeinfo Rutledal-Krakhella
Rutetabell Rutledal-Krakhella
Fergeinfo Daløy-Haldorsneset
Volksparkstadion

Volksparkstadion er et fotballstadion i Altonaer Volkspark, Hamburg, Tyskland. Arenaen er hjemmebane til klubben Hamburger SV, og er lokalisert i like ved Barclaycard Arena. 
Volksparkstadion ble åpnet 2. september 2000, med Tyskland – Hellas som første kamp. Publikumskapasiteten er på 57 000, hvorav 10 000 er ståplasser. Kapasiteten ble redusert til 40 918 under VM 2006.
På dette stadionet ble det spilt kamper under VM i fotball 2006.


== Navn ==
Volksparkstadion (1953-2001, 2015-)
AOL Arena (2001-2007)
FIFA WM-Stadion Hamburg (under VM 2006)
HSH Nordbank Arena (2007-2010)
Imtech Arena (2010-2015)


== Kamper i VM 2006 ==
10. juni: Argentina – Elfenbenskysten (gruppe C)
15. juni: Ecuador – Costa Rica (gruppe A)
19. juni: Saudi-Arabia – Ukraina (gruppe H)
22. juni: Tsjekkia – Italia (gruppe E)
30. juni: Italia – Ukraina (Kvartfinale)


== Eksterne lenker ==
Offisielt nettsted 
(en) Volksparkstadion – kategori av bilder, video eller lyd på Commons
Joseph Laurinaitis

Joseph Laurinaitis (født 26. januar 1960, død 22. september 2020), bedre kjent som Road Warrior Animal, var en amerikansk fribryter best kjent i World Wrestling Entertainment, og halvparten av det legendariske tag teamet Legion of Doom (først med avdøde Road Warrior Hawk og deretter med Heidenreich).


== Referanser ==


== Eksterne lenker ==
(en) Joseph Laurinaitis – kategori av bilder, video eller lyd på Commons 
(en) Joseph Laurinaitis på Internet Movie Database 
(en) Joseph Laurinaitis hos The Movie Database 
(en) Joseph Laurinaitis – Cagematch 
(en) Joseph Laurinaitis – wrestlingdata.com 
(en) Joseph Laurinaitis – Online World of Wrestling 
(en) Joseph Laurinaitis – Online World of Wrestling 
(en) Joseph Laurinaitis på Twitter
NRK Østfold

NRK Østfold var et av NRKs distrikskontorer, og holdt til i Gamlebyen i Fredrikstad. Distriktskontorene til NRK produserte daglig tolv timer distriktsradio (i NRK P1), ca. 15 minutter distriktsfjernsyn (i NRK1) og en nyhets- og aktualitetstjeneste på internett. NRK Østfold var også leverandør av innslag og programmer for NRKs rikssendinger i radio og fjernsyn, og produserte ukentlig programmene Museum – et program om norsk historie for NRK P2 og Indianer og Cowboy for NRK P1.
Distriktskontoret hadde 46 ansatte.
NRK Østfold er nå hovedkontoret for Oslo og Viken,   og produserer nyheter for TV, radio og internett. 
I begynnelsen av juni 2021 ble det kjent at NRK Østfold flytter fra lokalene i Gamlebyen, til nytt lokale utenfor Fredrikstad stadion på Kråkerøy.  


== Programmer ==
Lett i Øret, Bytteboden og Helt rekti var programmer som oppnådde stor popularitet i NRK Østfolds distriktssendinger på radio.
Lett i øret ble i 1991 introdusert som en programserie i NRK Østfolds ettermiddagssending med Hans Jørgen Olsen som den mest brukte programlederen, og kan regnes som Hans Jørgen Olsens gjennombrudd i radio. Serien gikk i omtrent ti år og var en av de mest populære distriktssendingene på ettermiddagen.
Bytteboden var også et av Hans Jørgen Olsens programmer på NRK Østfold.
Helt Rekti var en konkurranseserie i Østfoldsendinga der folk kunne ringe inn og gjette på ord og uttrykk i østfolddialektene, eller ringe inn med forslag til «dagens ord».
Hagen min var et TV-program der programleder Heidi Sivertzen-Oksmo reiser rundt å ser på diverse vakre hager.  


== Referanser ==
Carl Viggo Lange

Carl Viggo Manthey Lange (født 9. april 1904 i Oslo, død 31. mai 1999) var en norsk lege og politiker (Ap). Han var sønn av fredprisvinneren Christian Lous Lange, og bror av utenriksminister Halvard Lange og skolemannen August Lange.
Under andre verdenskrig var han internert på Falstad der han gjorde en stor innsats som lege for andre internerte. Han ble arrestert 9. mars 1942 og holdt som gissel sammen med andre fremstående menn i Trondheim. Lange ble værende på Falstad ut krigen. Bakgrunnen for arrestasjonen var blant annet hans medvirkning i Mot Dag.Han var stortingsrepresentant for Kjøpstedene i Sør-Trøndelag og Nord-Trøndelag fylker (Trondheim og Levanger) 1950–1953 og vararepresentant for Sør-Trøndelag 1954–1957.Lange hadde examen artium fra 1922, og ble cand.med. i 1929. Han var lege i Oslo 1930–1934, og i varierende stillinger i Trondheim 1934–1955. Flyttet til Kristiansand og var distriktslege i Oddernes 1955–1964 og fylkeslege i Vest-Agder 1964–1974.Lange var medlem av Trondheim formannskap/bystyre 1945–1955, og hadde en rekke andre offentlige verv i byen. Han var formann i Det Norske Studentersamfund i 1933 og i Studentersamfundet i Trondhjem i 1939. Videre medlem av Landsstyret i Den norske lægeforening 1948–1949 og flere andre verv. 


== Referanser ==


== Eksterne lenker ==
(no) Carl Viggo Lange hos Stortinget 
(no) Carl Viggo Lange hos Norsk senter for forskningsdata
Diskuser

Diskuser er en gruppe ciklider som i likhet med sine nære slektninger skalarene, har kraftig sammentrykte sider, og med finnene utspilte ser de nesten runde ut, som en diskus som svever gjennom vannet. 
Diskusen har lenge vært en akvariefisk med svært høy status fordi den har vært relativt vanskelig å drette opp, og prisen har vært deretter.
Diskusen kan bli opp til 20 cm i diameter. Ville eller viltfangede diskuser er meget følsomme for vannkvaliteten (de foretrekker bløtt, surt vann), og de er følsomme overfor stress. Dette gjelder også de som tilhører de eldre stammene, men oftest er diskusene i dag avlet i mange generasjoner i Singapore, og de er litt mer hardføre og tåler mer stress.
Det sies at indianerne i Amazonas kan fange diskus ved å slå padleåren i vannflaten slik at fisken svimer av og flyter opp.
Ved flytting til nye akvarier, og under lek, kan man med fordel dekke til glassrutene på akvariet slik at man avskjermer fiskene fra bevegelsene utenfor akvariet.


== Noen varianter av diskus ==
Flere varianter har blitt avlet frem av mennesker gjennom selektiv avl og hybridisering mellom artene.

brown
blue/green
royal blue
red spotted green
heckel


== Eksterne lenker ==
(en) diskuser – oversikt og omtale av artene i WORMS-databasen 
(en) diskuser i Encyclopedia of Life 
(en) diskuser i Global Biodiversity Information Facility 
(no) diskuser hos Artsdatabanken 
(en) diskuser hos ITIS 
(en) diskuser hos NCBI 
(en) Kategori:Symphysodon – bilder, video eller lyd på Wikimedia Commons 
Symphysodon (Cichlidae) – detaljert informasjon på Wikispecies 
(en) New Discus named Symphysodon tarzoo - Practical Fishkeeping
Newton (TV-program)

NRK Newton er et populærvitenskapelig TV-program for barn og ungdom som gikk på NRK Fjernsyn fra 1995 til 2019. De første tre årene het programmet Newtons Hage, før det fra høsten 1997 skiftet navn til Newton. Programmet blir produsert av NRK Trøndelag i Trondheim for NRK Super. Fra 2019 har programmet kun vært tilgjengelig i på NRK TV. 
Programmet tok over etter Nysgjerrigperiskopet, som gikk fra 1992 til 1994.
Programmet har vunnet totalt fem Gullrutepriser. Selve programmet ble kåret til beste magasinprogram I 2000 og 2002, programlederne Selda Ekiz og Line Jansrud blitt kåret til beste kvinnelige programleder i henholdsvis 2013 og 2016 mens Rune Kjær Valberg vant Gullruten 2016 i klassen beste regi enkamera for Newton pubertet. 
Newton har over flere år bygget seg opp et ungt publikum på sin YouTube-kanal. I desember 2019 bikket de 70 000 abonnenter. I februar 2020 fikk imidlertid Newtons YouTube-kanal nytt navn, "NRK Unormal", mens alle Newtons videoer forble på kanalen. Nå publiserer Newton ukentlig på NRK Super og NRK TV og er et sterkt og etablert merkenavn for målgruppa.                


== Programledere ==


== Priser og nominasjoner ==
Nominert til Gullruten 1999 i klassen beste barneprogram
Gullruten 2000 i klassen beste magasinprogram
Gullruten 2002 i klassen beste magasin for episoden Kloakk
Nominert til Gullruten 2003 i klassen beste barne- eller ungdomsprogram
Nominert til Gullruten 2003 i klassen beste kvinnelige programleder ved Unni Eikeseth
Nominert til Gullruten 2004 i klassen beste barne- eller ungdomsprogram
Nominert til Gullruten 2004 i klassen beste kvinnelige programleder ved Unni Eikeseth
Nominert til Gullruten 2005 i klassen beste barne- eller ungdomsprogram
Nominert til Gullruten 2007 i klassen beste barne- eller ungdomsprogram
Nominert til Gullruten 2008 i klassen beste barne- eller ungdomsprogram
Nominert til Gullruten 2009 i klassen beste barne- eller ungdomsprogram
Nominert til Gullruten 2010 i klassen beste barne- eller ungdomsprogram
Nominert til Gullruten 2010 i klassen beste kvinnelige programleder ved Solveig Hareide
Nominert til Gullruten 2012 i klassen beste barne- eller ungdomsprogram
Nominert til Gullruten 2012 i klassen beste kvinnelige programleder ved Selda Ekiz
Gullruten 2013 i klassen beste kvinnelige programleder ved Selda Ekiz
Gullruten 2016 i klassen beste kvinnelige programleder ved Line Jansrud for episoden Fødsel
Nominert til Gullruten 2016 i klassen beste barne- eller ungdomsprogram
Gullruten 2016 i klassen beste regi enkamera ved Rune Kjær Valberg for episoden Pubertet
Nominert til Gullruten 2016 i klassen beste grafisk design / vfx ved Steffen Sæther-Larsen
Nominert til Gullruten 2020 i klassen beste programleder – nyhet, sport eller aktualitet ved Lydia Gieselmann


== Referanser ==


== Eksterne lenker ==
(en) Newton på Internet Movie Database 
(no) Newton hos Filmfront 
(no) Newton på NRK TV 
(no) Newton på NRK TV
Uncovered by Heartbeat

Uncovered by Heartbeat er debutalbumet til det norsk-engelske indie-bandet Cherubs.


== Sporliste ==
«Telepathy»
«Kiss All Morning»
«9* Out of Ten»
«You Stay I Leave»
«Adult Video / Chinese Food»
«Eyes Only»
«Hey Bunny»
«This Awful Morning»
«Botox Bop»
«Faces and Masks»
«Room with a View»


== Eksterne lenker ==
(en) Uncovered by Heartbeat på MusicBrainz
Dalbo gård

Dalbo gård er en gård i Bærum kommune i Viken. Dalbo gård ligger rett øst for Kolsås og vest for Dælivannet.


== Historie ==
Den tidligere bestyreren på Bærums Verk, Erik Østbye (1809–1875), kjøpte i 1857 de to gårdene Søndre Skotta og Nordre Dæli, og slo dem sammen til Dalbo.I 1888 tok gårdbrukerne på Dalbo og Stein i vestre Bærum initiativ til å stifte Bærum Middelskole. Dette var forløperen til Valler videregående skole.
Fram til 1980 var det melkeproduksjon på gården. Senere har det hovedsakelig vært gress- og kornproduksjon, og i tillegg er det mange hester i pensjon.


=== Politikeren Erik Østbye ===
Politikeren Erik Østbye (født 6. november 1918 - død 20. juli 2010), har vært eier av gården siden før 1950. I 1979 mottok han Miljøvernprisen av Naturvernforbundet i Bærum for aktivt jordvern og jordbruksinformasjon til skolebarn. Østbye har i mange år drevet med avl og hold av hester. Østbye satt i Bærum kommunestyre fra 1967 til 1991, hvorav seksten år som fast medlem. Han var eneste æresmedlem av Bærum Senterparti.


=== Kunstnerbolig ===
I 1972 kjøpte Bærum kommune Søndre Skotta og dette har siden 1980-årene vært Bærum kommunes eneste kunstnerbolig.


=== Filminnspilling ===
Vinteren 1972 ble området rundt gården brukt under innspillingen av filmen Når villdyret våkner med Charlton Heston i hovedrollen, basert på romanen med samme navn av Jack London.


== Landskapsvernområde ==
Dalbo naturreservat er et naturreservat for snelle-askeskog. Ved nabogården Skotta er det et naturreservat for alm-lindeskog, Skotta naturreservat. Disse ligger i Kolsås-Dælivann landskapsvernområde.


== Helleristninger ==
Like ved Dalbo gård ligger ti helleristningsfelter, et av de største på Østlandet nord for Østfold. De første helleristningene ble funnet i 1959 og i årene som fulgte ble det funnet flere. Helleristningene omfatter nå blant annet ca. 40 skipsfigurer, fotsåler, kretsfigurer og skålgroper fra bronsealderen. Helleristningene på Dalbo regnes for å være ganske sene i sitt slag, kanskje for det meste fra førromersk jernalder.


== Referanser ==
Mental Shakedown

Mental Shakedown er debutalbumet til det norske boogierock-bandet Backstreet Girls.
Plata ble først utgitt av Medicine Records på LP i 1986. Den ble senere utgitt på LP, CD og kassett av Polygram. I 2004 ble den re-utgitt på CD av FaceFront. Denne CD-en inneholdt fire bonuslåter.
Det ble laget ei pressemappe med et hefte til Polygram-utgivelsen.


== Sporliste ==
«Repo Man» 01:37 (Iggy Pop)
«Mental Shakedown» 03:33
«Party Time» 04:39
«Rock 'n Roll Shock» 02:26
«Never to Loud» 03:26
«Backstreet Boogie» 04:02
«Rattlesnake Charlie» 04:46
«Back in Jail» 02:48
«Please Me» 03:45
«Poor Ol' Sam» 03:21
«Mainstream Summer» 04:42


=== Bonus Tracks (FaceFront 2004) ===
«Shake a little finger (demo 1987)»
«Back in the UZZR (demo 1987)»
«The hunt (demo 1987)»
«KGB (demo)»


== Medvirkende ==


=== Backstreet Girls ===
Arne Aarnes – Vokal
B.T. Baarli – trommer
P. Kristensen – Bass
H.P. Baarli – Gitar


=== Øvrige ===
Atle Abelsen – munnspill på Rock'n'Roll Shock
Sven Solberg - produsent
Peter Dahl - mastering
Paal Audestad - fotograf
Siri Birthe Briest Kriszat - fotograf
Aud V. - coverdesign


== Eksterne lenker ==
(en) Mental Shakedown på Discogs